Juuli 2008

Juuli 2008, kroonika. 2008. aasta juuli algas teisipäeval ja lõppes 31 ööpäeva hiljem neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Hollandis jõustus suitsetamiskeeld kohvikutes, baarides ja restoranides. Kanepikohvikutes on lubatud suitsetada tubakata marihuaanat. Prantsusmaa armee peastaabi ülem kindral Bruno Cuche esitas president Nicolas Sarkozyle lahkumisavalduse. President rahuldas selle. Tagasiastumise ajendiks oli inimvigastustega vahejuhtum militaaretenduse ajal 29. juunil. Eestis hakkasid kehtima kõrgemad elektrihinnad. Tallinnas hakkas kehtima sünnitoetuse maksmise uus kord, mille kohaselt sünnitoetuse saamiseks on nõutav, et lapse mõlemad vanemad oleksid enne lapse sündi rahvastikuregistri järgi Tallinna elanikud (välja arvatud üksikema puhul) ning üks neist peab olema Tallinnas elanud vähemalt aasta ning ka laps peab olema rahvastikuregistri järgi Tallinna elanik ning elama toetuse taotlejaga ühel aadressil. Guatemalas vannutati ametisse siseminister Francisco Jiménez. Iisraelis Jeruusalemmas põhjustas palestiinlane buldooseriga kolme inimese surma ning üle 40 inimesele kehavigastusi. Terrorist lasti kohapeal maha. Venemaa president Dmitri Medvedev rahuldas Tšuktši autonoomse ringkonna kuberneri Roman Abramovitši tagasiastumisavalduse. Kuberneri kohusetäitjaks nimetati Roman Kopin. Mauritaanias astus ametist tagasi peaminister Yahya Ould Ahmed El Waghef koos oma valitsusega. Talle tehti kohe ettepanek moodustada uus valitsus. Ekvatoriaal-Guineas astus tagasi peaminister Ricardo Mangue Obama Nfubea valitsus. Serbia parlament kiitis häältega 127:27 heaks peaminister Mirko Cvetkovići valitsuskabineti, mis ühtlasi samal päeval ametisse vannutati. Lõuna-Korea president Lee Myung-bak lükkas tagasi peaminister Han Seung-soo ja tema valitsuskabineti tagasiastumispalve. Komooride koosseisu kuuluva Ndzwani presidendina vannutati ametisse Moussa Toybou. Prantsuse Polüneesia kõrgema komissarina astus ametisse Adolphe Colrat. Grenadal toimusid parlamendivalimised. Valimised võitis 51,2-protsendilise toetusega seni opositsioonis olnud erakond Rahvusdemokraatlik Kongress. Kokku osales valimistel 80,3 protsenti hääleõiguslikust elanikkonnast. Ekvatoriaal-Guinea peaministriks nimetati Ignacio Milam Tang. Keenias astus tagasi rahandusminister Amos Kimunya, kellele parlament oli 3. juulil umbusaldust avaldanud. Grenada uueks peaministriks vannutati Tillman Thomas. Tütarlastekoor Ellerhein Tiia-Ester Loitme juhatusel võitis peaauhinna (Choir of the World) mainekal koorilaulufestivalil International Choral Kathaumixw Kanadas Powell Riveris. Venemaa president Dmitri Medvedev nimetas Tšuktši autonoomse ringkonna kuberneriks senise kuberneri kohusetäitja Roman Kopini. Liibanonis tehti teatavaks peaminister Fouad Siniora uue rahvusliku ühtsuse valitsuse koosseis. Jõustus Eesti kodanike viisavabadus reisimisel Türki. Venemaa Tšuktši autonoomse ringkonna duuma kinnitas häältega 10:0 ametisse kuberner Roman Kopini. Belgia peaminister Yves Leterme esitas tagasiastumispalve. Tais jõustus välisminister Noppadon Pattama 10. juulil esitatud tagasiastumispalve. Ekvatoriaal-Guineas vannutati ametisse peaminister Ignacio Milam Tangi valitsus. Mauritaanias astus ametisse peaminister Yahya Ould Ahmed El Waghefi uus valitsus. Tallinnas Vabaduse väljakul Vabaduse kella juures linnavalitsuse hoone poolses osas leiti esimene neoliitikumi olmekeraamikakild 4. aastatuhandest eKr. Suurbritannias algas 3. augustini kestnud anglikaani kiriku piiskoppide rahvusvaheline nõupidamine, mis on tuntud Lambethi konverentsi nime all. Konverentsi boikoteeris enam kui 200 piiskoppi, kes on vastu homoseksuaalsete inimeste vaimulikuks pühitsemisele ja samasooliste abielule. Paavst Benedictus XVI kohtus Austraalias Austraalia kindralkuberneri Michael Jeffrey ja Austraalia peaministri Kevin Ruddiga. Belgia kuningas Albert II lükkas tagasi peaminister Yves Leterme'i 14. juulil esitatud tagasiastumispalve. Haiti parlamendi alamkoda kiitis häältega 61:1 heaks Michèle Pierre-Louisi kandidatuuri peaministri ametikohale. Eesti valitsus määras ajavahemikuks 1. august 2008 kuni 31. juulini 2009 valmidusreservi 31. jalaväepataljoni. Eesti valitsus kiitis heaks soolise võrdõiguslikkuse seaduse eelnõu. Nepali parlamendis toimus presidendivalimiste esimene voor, kus ükski kandidaat ei kogunud võitmiseks vajalikku häälteenamust. Rootsi politsei pidas kinni pussnoa ja haamriga varustatud mehe, kes hiilis Mona Sahlini ridamaja ümber. Erkki-Sven Tüür valiti Davosi muusikafestivali resideerivaks heliloojaks. 57 Eesti alpinistist koosnev grupp vallutas Elbruse. Hiina kehtestas piirangud eraautode kasutamisele, et parandada olümpiamängude ajaks Pekingi õhukvaliteeti. Taiwani tabanud troopiline torm Kalmaegi nõudis vähemalt 18 inimelu ja vigastas kaheksat inimest, seitse inimest on kadunud. Venemaa välisminister Sergei Lavrov ja Hiina välisminister Yang Jiechi kirjutasid alla Vene-Hiina piirilepingule, mille lisaprotokolli järgi Venemaa loobub ühest vaidlusalusest saarest Amuuri jões ja 174 ruutkilomeetrist teisest saarest. Serbias tabati ja arreteeriti Serbia valitsuse kinnitusel Belgradi lähedal bussis Radovan Karadžić. Umbes 40 km kaugusel Guamist kukkus Vaiksesse ookeani pommitaja B-52, mis suundus Louisianast Barksdale'i lennuväebaasist Guamile, et osaleda sõjaväeparaadis. Kuuest meeskonnaliikmest hukkus vähemalt kolm. Nepali parlamendis toimus presidendivalimiste teine voor, kus 308 poolthäälega valiti riigi esimeseks presidendiks Rāmvaraṇ Yādav. Maoistide kandidaat Ramraja Prasad Singh sai 282 häält. Zimbabwe president Robert Mugabe ja opositsioonipartei Liikumine Demokraatliku Muutuse Eest liider Morgan Tsvangirai leppisid kokku võimukõneluste alustamises, et lahendada kaua kestnud sisepoliitiline kriis. 2,2 miljoni protsendilise aastainflatsiooni all kannatavas Zimbabwes võeti kasutusele rahatähed, mille nimiväärtus on 100 miljardit Zimbabwe dollarit. Euroopa Liidu välisministrite nõukogu arutas Brüsselis Euroopa Liidu ja Ukraina suhete arengut ning olukorda Somaalias. Iisraelis Jeruusalemmas kuningas Taaveti tänaval Barack Obama peatumispaiga lähedal ründas 30-aastane araablane buldooseriga sõidukeid, põhjustades vähemalt 24 inimesele kehavigastusi. Terrorist lasti kohapeal maha. India peaminister Manmohan Singhi valitsus võitis häältega 275:256 parlamendis toimunud usaldushääletuse. Moskvat külastav Venezuela president Hugo Chávez ja Venemaa president Dmitri Medvedev leppisid kokku riikide tihedamas koostöös nafta- ja maagaasi turul, välispoliitikas ning kaitseküsimustes. Sotšis Eesti Aiakese külas taasavati pärast remonti külastajatele Anton Hansen Tammsaare majamuuseum. Somaalia rannikul piraatide käes vangis olnud Timber Lehmanni tüürimees Ardo Kalle saabus kell 15.21 Amsterdamist lennukiga Eestisse. Tähistati Kadrioru pargi 290. aastapäeva. Jaapani põhjaosa raputas 6,8-magnituudine maavärin, mille epitsenter oli Iwate prefektuuris 120 km sügavusel maapinnast. Nepalis vannutati ametisse president Rāmvaraṇ Yādav ja asepresident Paramananda Jha. Roheneemesaartest sai Maailma Kaubandusorganisatsiooni 153. liikmesriik. Rahvusvaheline Olümpiakomitee otsustas kehtima jätta oma 4. juuni otsuse keelata Iraagi sportlaste osalemine Pekingi olümpiamängudel. Ukrainasse saabus seoses Venemaa ja Ukraina ristiusustamise 1020. aastapäeva üritustega ametlikule visiidile Konstantinoopoli patriarh Bartholomeos I. Kongo Demokraatlikus Vabariigis Oubangui jõel toimunud laevaõnnetuses hukkus vähemalt 42 inimest; 112 inimest on seni leidmata. Eesti Mereväe miinijahtija Admiral Cowan suundus NATO kiirreageerimisjõudude miinitõrjegrupi ühisele väljaõppele Vahemere piirkonnas. Eesti Pank emiteeris Pekingi olümpiamängude auks hõbedast meenemündi, mille nimiväärtus on 10 krooni. Bosnia ja Hertsegoviinas Pales ning mujal serblastega asustatud aladel toimusid meeleavaldused Radovan Karadžići toetuseks. Kreekas Rhodose saarel tuhandeid hektareid männimetsa hävitanud metsatulekahjude eest evakueeriti üle 2000 turisti. Ukrainasse saabus seoses Venemaa ja Ukraina ristiusustamise 1020. aastapäeva üritustega ametlikule visiidile Moskva patriarh Aleksius II. India lääneosas Ahmedabadi linnas toimunud plahvatustes sai surma vähemalt 29 inimest ning vigastada üle 100 inimese. Eestimaa Talupidajate Keskliit valis Eesti parimaks taluks Kalle Hamburgi peamiselt kartulikasvatusega tegeleva talu Raplamaal. Eestis Pärnus toimunud rahvusvahelisel kunstioksjonil müüdi 135 000 Eesti krooni eest kunstnik Eduard Viiralti teos "Põrgu". Türgi suurimas linnas İstanbulis toimus õhtul kaks terroristide korraldatud pommiplahvatust. Hukkus 17 inimest ja üle 150 sai vigastada. Iraanis Evīni vanglas poodi 29 süüdimõistetut. Väljakaevamistel Tallinnas Vabaduse väljakul leiti jälgi neoliitikumiaegsest asulast. Prantsusmaa meretaguse territooriumi Saint-Pierre'i ja Miqueloni prefektiks nimetati Jean-Pierre Berçot. Ukraina võimud teatasid, et Pruti ja Dnestri jõe vihmasadudest tingitud üleujutuste tagajärjel on riigi lääneosas hukkunud vähemalt 22 inimest. Rumeenias on surma saanud vähemalt 4 inimest. Ameerika Ühendriikide president George W. Bush allkirjastas seaduse, millega pikendati 2003. aastal Birma suhtes kehtestatud majandussanktsioone ja kehtestati täiendavad piirangud Birmast pärit kalliskivide impordile. Iraagis Kirkūki linnas toimus enesetaputerroristide korraldatud pommiplahvatus. Vähemalt 36 inimest hukkus ja 116 inimest sai vigastada. Iraagi pealinnas Bagdadis toimus kolm enesetaputerroristide korraldatud plahvatust, milles hukkus vähemalt 29 ja sai vigastada 85 inimest. Eestis alustas ajalehti Kesknädal ja Vesti Dnja väljaandva sihtasutuse Jüri Vilmsi Sihtkapital tegevjuhina tööd Elmar Sepp. Bosnia ja Hertsegoviinas mõistis Sarajevo sõjakuritegude kohus 38–42 aastaks vangi seitse Bosnia serblast, kes osalesid 1995. aastal Bosnia moslemite massimõrvas Srebrenicas. Serbia pealinnas Belgradis algas õhtul rahvuslaste meeleavaldus Bosnia serblaste endise liidri Radovan Karadžići toetuseks. Meeleavaldus kasvas üle vägivaldseteks rahutusteks, mis viis omakorda kokkupõrgeteni politseiga. Politsei kasutas meeleavaldajate vastu pisargaasi. Kokkupõrgetes sai vigastada vähemalt 25 politseinikku ja 20 tsiviilisikut. Suurbritannia ettevõtja Richard Branson esitles Ameerika Ühendriikides lennukit, millega tema firma Virgin Galactic plaanib hakata turiste kosmosse lennutama. Šveitsis Genfis üheksa päeva kestnud Maailma Kaubandusorganisatsiooni vabakaubanduse kõnelused jooksid ummikusse, sest Hiina, India ja Ameerika Ühendriigid ei jõudnud impordi tingimustes kokkuleppele. Venemaa president Dmitri Medvedev nimetas suursaadikuks Ameerika Ühendriikides ja alaliseks vaatlejaks Ameerika Riikide Organisatsiooni juures senise asevälisministri Sergei Kisljaki. Ameerika Ühendriikide California osariigis toimus kohaliku aja järgi kell 11.42 5,4-pallise tugevusega maavärin, mille epitsenter asus Los Angelese kesklinnast umbes 50 kilomeetri kaugusel Chino Hillsis. Vigastatute ja purustuste kohta teateid ei laekunud. Kanada uueks suursaadikuks Eestis, Lätis ja Leedus nimetati senine välispoliitika- ja väliskaubandusameti teabeosakonna juhataja Scott Heatherington. Austraalia uus valitsus loobus poliitikast, mille kohaselt vahistati varem kõik riiki saabuvad asüülitaotlejad. Rahvusvaheline Olümpiakomitee andis Iraagile loa saata Pekingi olümpiamängudele kaks kergejõustiklast. Eestis Jõhvis avati ametlikult Viru vangla. Bulgaaria parlamendis kukkus läbi umbusaldushääletus peaminister Sergej Staniševi valitsuse vastu. Valitsuse umbusaldamist toetas 84, vastu oli 150 parlamendi liiget. Kosovo võimud alustasid riigi elanikele passide jagamist. Esimesed passid andis kätte peaminister Hashim Thaçi isiklikult. Serbia võimud viisid Hollandisse ja andsid Endise Jugoslaavia Rahvusvahelisele Kriminaaltribunalile üle sõjakuritegudes süüdistatava Bosnia serblaste juhi Radovan Karadžići. Ta toimetati hommikul lennukiga Rotterdami ning sealt edasi Haagi lähedal asuvasse kinnipidamisasutusse. Türgi konstitutsioonikohus otsustas mitte keelustada islamismi propageerimises süüdistatud valitsevat Õigluse ja Arengu Parteid, kuid vähendas partei riigipoolset rahastamist poole võrra. Venemaa lõpetas Abhaasias sinna 31. mail raudteelõigu remontimiseks saadetud ja Gruusia võimude pahameele esile kutsunud raudteeväelaste väljaviimise. Ameerika Ühendriikide president George W. Bush allkirjastas seaduse, millega luuakse 300 miljardi USA dollari suurune erakorraline abifond kodu kaotamise ohus majaomanikele odavamate, fikseeritud intressiga laenude võimaldamiseks. Brasiilias esitas tagasiastumispalve riigi kultuuriminister, tunnustatud muusik Gilberto Gil. Kanadas Manitoba provintsis Portage la Prairie linna lähistel tappis 40-aastane mees hilisõhtul Edmontonist Winnipegi teel olnud liinibussis oma kaasreisija, lüües talle sõidu ajal 50-60 noahoopi ja lõigates seejärel jahinoaga maha tema pea. Iisraeli peaminister Ehud Olmert teatas, et lahkub septembris nii valitsusjuhi kui ka valitseva partei Kadima esimehe ametikohalt. Nepali president Rāmvaraṇ Yādav tegi valitsuse moodustamise ülesandeks Nepali Kommunistlikule Parteile. Tonga pealinnas Nuku'alofas algasid kuningas George Tupou V kolm päeva kestvad kroonimispidustused. Hollandis Haagis Endise Jugoslaavia Rahvusvahelises Kriminaaltribunalis algas kohtuprotsess Radovan Karadžići üle. Itaalia parlamendi alamkoda kiitis ühehäälselt heaks Lissaboni lepingu. Türgi populaarse turismisihtkoha Antalya lähistel algas metsatulekahju, milles kolme päeva jooksul hävis ligi 10 000 hektarit metsa, ligi 60 maja ning kaduma jäi vähemalt 2 inimest. Ameerika Ühendriikide Minnesota osariigis Owatonna linna lennuvälja lähistel kukkus alla väikelennuk kaheksa inimesega pardal. Seitse lennukis viibinut hukkusid õnnetuses, kaheksas suri saadud vigastustesse haiglas. Haiti parlamendi senat kinnitas 12 poolthäälega riigi uueks peaministriks Michèle Pierre-Louisi. Tais mõistis kohus maksudest kõrvalehoidmises süüdi endise peaministri Thaksin Shinawatra abikaasa Potjaman Shinawatra ja määras talle kolmeaastase vanglakaristuse. Samal päeval vabastati naine viie miljoni Tai baadi suuruse kautsjoni vastu.